Järjestönä emme tyrkytä ohjelmia tai projekteja.
Sen sijaan istumme alas kirkkojen johtajien kanssa ja kuuntelemme.
Kun olemme kuulleet, keskustelleet ja rukoilleet, teemme suunnitelman.
Suunnitelmaa hiotaan yhdessä - sitten sitä aletaan toteuttaa.
Pohjois-Afrikan kirkko on nuori, kuten suuri osa sen johtajistakin.
Johtajilta uupuu usein opetuslapseuden identiteetti.
Me kokoamme heidät ja annamme heille opetusta ja tukea.
Joskus lähetämme heidän luokseen vierailijan opettamaan, kauaskin.
Meillä on ihmisiä, jotka tukevat heitä kaikin tavoin.
Jos kukaan ei tapaisi heitä ja antaisi opastusta, mitä tapahtuisi?
He palaavat islamin alle tai maallistuvat. Menetämme heidät.
Siksi opetuslapseuden identiteetti on niin tärkeä.
Se kasvattaa kohtaamaan vainot ja olemaan rohkea uskossa.
Niin he voivat jatkaa työtään.
Hiljattain kävi niin, että eräs suuressa kaupungissa asuva -
henkilö tuli uskoon ja koki kovaa vihaa perheensä taholta.
Hänet häädettiin kotoaan uskonsa tähden.
Ystävämme soitti hänelle ja niin hänestä pidettiin huolta.
Häntä rohkaistiin ja hänen puolestaan rukoiltiin.
Selitimme hänen perheelleen, että tilanne oli se mikä oli.
Uskoontullut sai palata kotiinsa.
Nyt hän on perheensä luona.
Rukoilemme, että hänen kauttaan koko perhe saisi tuntea Jeesuksen.
Yleensä perheet eivät salli uskoontulleen elää kanssaan.
Usein tätä jatkuu vuosia - uskova on siis vuosia hyljeksittynä.
Kertomassani tapauksessa sai käydä toisin - olen siitä iloinen.
Välillä intoni laantuu, koska emme pysty auttamaan kaikkia.
Emme myöskään ehdi tai voi auttaa kaikkia apua tarvitsevia kirkkoja.
Innottomuutta enemmän on kuitenkin iloa ja riemua työstä, jota teen.
Näen monen saavan apua, tukea ja lohtua traumojen keskellä.
Open Doorsin työn hedelmä näkyy vahvana Pohjois-Afrikassa.
Kirkot ovat vahvistuneet aikuisessa uskossa olevien johtajien avulla.
Vahvat kirkot voivat ulottaa sanomaa perheille ja yhteiskuntaan.
Suomennos ja tekstitykset: Open Doors Finland ry